**ŽIOBIŠKIO KAIMO BENDRUOMENĖS**

**REVIZIJOS KOMISIJOS ATASKAITA**

2013-03-05

Žiobiškis

Žiobiškio kaimo bendruomenė, kodas - 300098129 (toliau – Bendruomenė) veikia pagal Lietuvos Respublikos Asociacijų įstatymą. Vadovaujantis šiuo įstatymu organizacija yra pelno nesiekiantis ribotos civilinės atsakomybės juridinis asmuo ir apskaita tvarkoma vadovaujantis tais pačiais norminiais dokumentais, kaip ir visų kitų juridinių asmenų. Išimtys taikomos tik apmokestinant gautą pelną.

Pagrindiniai įstatymai ir kiti teisės aktai, kuriais vadovaujantis tvarkoma apskaita, yra šie:

1. LR Buhalterinės apskaitos įstatymas;

2. LR Įmonių finansinės atskaitomybės įstatymas;

3. LR Asociacijų įstatymas;

4. LR Mokėjimų įstatymas;

5. LRV 1999 m. birželio 3 d. nutarimas Nr. 719 “Dėl inventorizacijos taisyklių” patvirtinimo;

6. LRV 2000 m. vasario 19 d. nutarimas Nr. 179 “Dėl kasos darbo organizavimo ir kasos operacijų taisyklių patvirtinimo”;

7. 2004 m. lapkričio 22 d. LR Finansų ministro įsakymu Nr. 1K-372 patvirtintos „Pelno nesiekiančių ribotos civilinės atsakomybės juridinių asmenų buhalterinės apskaitos ir finansinių ataskaitų sudarymo ir pateikimo taisyklės”;

8. LR Vyriausybės 2002 m. gegužės 29 d. nutarimas Nr. 780 „Dėl mokesčiams apskaičiuoti naudojamų apskaitos dokumentų išrašymo ir pripažinimo taisyklių patvirtinimo“.

Bendruomenės apskaita vedama ir tvarkoma surašant dokumentus, kurie privalo atitikti aukščiau nurodytų teisės aktų reikalavimus:

1. apskaitos dokumento pavadinimas;

2. asmens, surašiusios apskaitos dokumentą, pavadinimas, kodas;

3. apskaitos dokumento data;

4. ūkinės operacijos arba ūkinio įvykio turinys;

5. ūkinės operacijos arba ūkinio įvykio rezultatas pinigine ir (arba) kiekybine išraiška. Jeigu ūkinės operacijos arba ūkinio įvykio rezultatas nurodomas kiekybine išraiška, turi būti nurodyti mato vienetai;

6. asmens (-ų), kuris (-ie) turi teisę surašyti ir pasirašyti arba tik pasirašyti apskaitos dokumentus, vardas (-ai) arba pirmoji (-osios) vardo (-ų) raidė (-ės), pavardė (-ės), parašas (-ai) ir pareigos.

Apskaitą reglamentuojančiuose įstatymuose yra nurodoma, kokie juridinę galią turintys dokumentai reikalingi, sudarant organizacijos balansą, finansinės atskaitomybės formas ir ataskaitas.

1. Kasos pajamų orderis

2. Kasos išlaidų orderis

3. Kasos knyga

4. Ūkinių finansinių operacijų registras (žurnalas)

Dokumentus sudaro tinkamai įformintos gautos pajamos ir pagrįstos išlaidos, reikalingos Bendruomenės įstatuose numatytai veiklai vykdyti.

Bendruomenės buhalterinę apskaitą tvarko bendruomenės finansininkas.

Revizijos komisijai buvo pateikti 2012 m. balansas, veiklos rezultatų ataskaita, aiškinamasis raštas prie metinių finansinių ataskaitų, banko sąskaitų išrašai už ataskaitinį laikotarpį, kasos knyga, ūkinių operacijų registravimo žurnalas. Peržiūrėjus ir pasirinktinai patikrinus pateiktus apskaitos dokumentus, esminių trūkumų ir pažeidimų nenustatyta. Nors revizijos ataskaita už praėjusius laikotarpius ir ataskaitinį laikotarpį iš esmės nesiskiria, tačiau reikia atsižvelgti į tai, kad žymiai išaugo tikrinamų dokumentų kiekis, atsirado keletas vykdomų programų, naudojamos ne viena, o kelios sąskaitos. Todėl revizija galima atlikti tik tam skyrus daug laiko. Reikia atsižvelgti į tai, kad revizijos komisijos nariai gali dirbti po savo tiesioginio darbo laiko ir pilnas patikrinimas įmanomas atliekant auditą.

Išnagrinėjus banko išrašus, kasos operacijas, pateiktas sąskaitas ir apmokėtus dokumentus išskirtos ir sugrupuotos sekančios ūkinės operacijos, išvardintos žemiau. Daug duomenų, pagal veiklos ir išlaidų rūšis, pateikta aiškinamajame rašte, todėl kartoti akte nėra tikslo.

2012 m. gauta parama ir kitos pajamos: 17936 Lt,

iš t. sk. pajamos pagal vykdomus projektus – 16950 Lt.

Pagrindinės išlaidos 2012 metais: 14704 Lt, t. sk. :

1. Kitos veiklos sąnaudos - 2309 Lt.

2. Bendruomenės vykdomų projektų sąnaudos - 12395 Lt;

Bendruomenė, vykdydama ūkines operacijas, atlieka sąskaitų apmokėjimo būdus sekančiai:

1. gali būti taikomas juridinių asmenų, kurie yra perkančiosios organizacijos pagal Lietuvos Respublikos viešųjų pirkimų įstatymą, įgyvendinamiems vietos projektams;

2. kuriems projektų vykdytojas sudaro: darbų, paslaugų teikimo arba prekių tiekimo sutartis su rangovais, paslaugų teikėjais arba prekių tiekėjais, atrinktais vadovaujantis Lietuvos Respublikos viešųjų pirkimų įstatymu.

Visi pateikti dokumentai sutvarkyti ir įforminti vadovaujantis aukščiau nurodytais norminiais dokumentais, pažeidimų ir trūkumų nenustatyta. Išrašytos prekių gavimo sąskaitos. Dokumentai įforminti laikantis reikalavimų.

Iš esmės visos prekės, paslaugos arba darbai bendruomenėje įsigyjami pagal perkančiosios organizacijos nuostatas. Vadovaujamasi LR viešųjų pirkimų įstatymu, Žiobiškio kaimo bendruomenės supaprastintomis viešųjų pirkimų taisyklėmis. Informacija apie vykdomus viešuosius pirkimus skelbiama CVP IS. Yra sudarytas metinis viešųjų pirkimų planas.

Bendruomenė 2012 m. Įsigijo ilgalaikį turtą: armonikos 2 vnt., multimedia -1 vnt., nešiojamą kompiuterį – 1 vnt. Ilgalaikis turtas yra užpajamuotas įsigijimo verte ir apskaitomas sąskaitoje „Ilgalaikis turtas“. Įsigytas ilgalaikis turtas yra sužymėtas inventoriniais numeriais, užvestos ilgalaikio turto apskaitos kortelės.

Įsigytas trumpalaikis turtas, yra sužymėtas inventoriniais numeriais ir apskaitomas „Trumpalaikio turto apskaitos lentelėje“ nuline verte, visos trumpalaikio turto įsigijimo išlaidos iškeltos į sąnaudas.

Didžioji dalis mokėjimų vykdoma, atliekant bankinius mokėjimų nurodymus, naudojantis elektroninės bankininkystės paslaugomis. Pateikti bankų sąskaitų išrašai, kuriuos sulyginus su pateiktomis sąskaitomis, pažeidimų nerasta. Pinigų likutis sąskaitose 2012 m. gruodžio 31 d. buvo 2465,92 Lt.

Kasos operacijos registruojamos kasos knygoje, išrašant kasos pajamų ar išlaidų orderius. Dokumentai susegti chronologine tvarka, sumuojant kiekvieno mėnesio apyvartas. 2012 m. pabaigoje grynųjų pinigų likutis kasoje buvo 130,52 Lt.

Bendruomenė turi teisę vykdyti įstatymų nedraudžiamą ūkinę komercinę veiklą, kuri neprieštarauja jos įstatams bei veiklos tikslams ir reikalinga jos tikslams pasiekti. Bendruomenė privalo mokėti pelno mokestį, jei gauna iš ūkinės komercinės veiklos pajamų. Jeigu atsiranda prievolė mokėti PVM mokestį, juridinis asmuo privalo registruotis šio mokesčio mokėtoju, teikti deklaracijas ir sumokėti apskaičiuotą mokestį. Už tikrinamą laikotarpį prievolės skaičiuoti ir mokėti pelno ir PVM mokesčius pagal pateiktus dokumentus nenustatyta.

Tikrinamu laikotarpiu bendruomenėje nedirbo samdomi darbuotojai. Prievolės mokėti gyventojų pajamų mokestį bei valstybinio socialinio ir sveikatos draudimo bei garantinio fondo įmokas nėra.

Revizijos komisijos pirmininkė Laima Vasiljeva

Nariai: